અમદાવાદ: આગામી વિધાનસભામાં પાટીદાર અનામત આંદોલન સમિતિ કયા પક્ષને પોતાનો ટેકો આપશે તેની થોડા દિવસમાં હાર્દિક પટેલ કરવાનો છે. જોકે, આવી કોઈ સત્તાવાર જાહેરાત પહેલા એક ખાનગી ન્યૂઝ ચેનલના કાર્યક્રમમાં હાર્દિક પટેલે જણાવ્યું છે કે, ”કોંગ્રેસની ટિકિટ પર વિધાનસભા ચૂંટણીમાં ઝંપલાવનારા પાસના કાર્યકરોને તો ‘હું તેને સહયોગ કરીશ.” પોતે ભાજપમાં જોડાશે કે કોંગ્રેસમાં તે સવાલનો જવાબ આપતા હાર્દિકે જણાવ્યું હતું કે, તે 9મી ઓક્ટોબરે આ અંગે જાહેરાત કરી દેશે. હાર્દિકે કહ્યું હતું કે, અમારા હક્કની પૂર્તિ માટે રાજકીય પ્રતિનિધિ ચૂંટવાના લોકશાહી અધિકારનો ઉપયોગ કરીને અમે રાજકારણમાં પ્રવેશવામાં પણ અચકાશું નહીં.